**ΟΔΗΓΙΕΣ για τις εξετάσεις ΣΕΠΤΕΜΒΡΙΟΥ 2020**

Οι παρακάτω οδηγίες αναφέρονται στην εξεταστική του ΣΕΠΤΕΜΒΡΙΟΥ 2020 και αφορούν στα μαθήματα του Εργαστηρίου Μηχανικής και Επεξεργασίας Τροφίμων:

**Ημερομηνία Εξέτασης Ώρα Κωδικός ΜΑΘΗΜΑ**

ΔΕΥΤΕΡΑ 07/09/2020 11-14:00 1075 ΦΥΣΙΚΕΣ ΙΔΙΟΤΗΤΕΣ ΤΡΟΦΙΜΩΝ

ΔΕΥΤΕΡΑ 07/09/2020 11-14:00 124 ΑΝΑΠΤΥΞΗ ΝΕΩΝ ΠΡΟΪΟΝΤΩΝ

**Για τους φοιτητές που έχουν δηλώσει συμμετοχή στις εξετάσεις εξ αποστάσεως:**

Όλες οι εξετάσεις θα πραγματοποιηθούν στην πλατφόρμα του e-class όπου θα υπάρξει 1 ανάρτηση για κάθε εξεταζόμενο μάθημα. Οι φοιτητές εγγράφονται ΥΠΟΧΡΕΩΤΙΚΑ στην πλατφόρμα του e-class άμεσα (όσοι είναι ήδη εγγεγραμμένοι, δεν χρειάζεται να το ξανακάνουν). H εξέταση, σε συμφωνία με τις αποφάσεις της Συγκλήτου, αφορά ηλεκτρονική επιτήρηση με χρήση κάμερας μέσω MS Teams. Όλοι οι φοιτητές που θα εξεταστούν εξ αποστάσεως θα πρέπει να εγγραφούν άμεσα και στο MS Teams μέσω του «Δήλος 365» (https://delos365.grnet.gr/) με το πανεπιστημιακό τους e-mail προκειμένου να ταυτοποιηθούν από το MS Teams το οποίο θα χρησιμοποιηθεί για την ηλεκτρονική επιτήρηση της γραπτής εξέτασης με το Open eClass. Φοιτητές που δεν θα μπορέσουν να ταυτοποιηθούν μέσω του MS Teams δεν θα μπορέσουν να πάρουν μέρος στις εξετάσεις.

**ΤΗΝ ΗΜΕΡΑ ΤΗΣ ΕΞΕΤΑΣΗΣ:**

1. Μπαίνετε στην ομάδα σας στο MS TEAMS , για την οποία θα σας έχει κοινοποιηθεί κωδικός στα πανεπιστημιακά σας e-mail (ΣΑΝ ΝΑ ΜΠΑΙΝΑΤΕ ΣΤΗΝ ΑΙΘΟΥΣΑ ΕΞΕΤΑΣΗΣ), όπου γίνεται ταυτοποίηση (με την ακαδημαϊκή σας ταυτότητα) από τον επιτηρητή, και ανοίγετε τις κάμερές σας, όποτε σας ζητηθεί. (ΕΙΝΑΙ ΣΑΝ ΝΑ ΣΥΜΠΛΗΡΩΝΑΜΕ ΤΟ ΠΑΡΟΥΣΙΟΛΟΓΙΟ).
2. Μετά την ολοκλήρωση της ταυτοποίησης, ενημερώνεστε ότι έχει ανοίξει το τεστ στο e-class (οπότε μπαίνετε με τον πανεπιστημιακό σας λογαριασμό), βρίσκετε το μάθημα, π.χ., *«Εξέταση ΘΕΩΡΙΑΣ μαθημάτων με κωδικούς 3410 και 2465 (Βασικές Διεργασίες Επεξεργασίας Τροφίμων και Φυσικές Διεργασίες Μηχανικής Τροφίμων)»* και μπαίνετε στα *«ενεργά εργαλεία»* στο *«ασκήσεις»* όπου θα είναι ανοικτό το τεστ (συγκεκριμένης χρονικής διάρκειας), το οποίο θα πρέπει να υποβάλλετε μέσα στο συγκεκριμένο χρόνο.

**Για τους φοιτητές που έχουν δηλώσει συμμετοχή στις εξετάσεις με φυσική παρουσία:**

Να προσέλθουν στο Εργαστήριο Μηχανικής και Επεξεργασίας Τροφίμων στο ισόγειο Χασιώτη, την προγραμματισμένη ώρα της εξέτασης.

Και για τις δυο κατηγορίες των εξετάσεων (**εξ αποστάσεως ή με φυσική παρουσία**) θα προηγηθεί η εξέταση της Θεωρίας και θα ακολουθήσει η εξέταση του Εργαστηρίου του μαθήματος. Οι ερωτήσεις της Θεωρίας θα είναι τύπου Σωστό/Λάθος ή Πολλαπλής Επιλογής (με αρνητική βαθμολογία).

 ΙΩΑΝΝΑ ΜΑΝΤΑΛΑ